Krokodilrivier (Mpumalanga) - Wikipedia
Vir die "Krokodilrivier", 'n sytak van die Limpopo, sien Krokodilrivier (Limpopo).
Die Krokodilrivier is 'n groot rivier wat deur Mpumalanga, Suid-Afrika vloei.
(en) Crocodile River
Krokodilrivier stroomop van die Kwenadam
Oorsprong Steenkampsberg, noord van Dullstroom
Sytak -links Mbiyamitirivier, Witrivier
Sytak -regs Elandsrivier, Kaaprivier
Krokodilrivier se samevloei met die Komatirivier op die Mosambiekgrens.
Koördinate: 25°26′18″S 31°58′35″O﻿ / ﻿25.43833°S 31.97639°O﻿ / -25.43833; 31.97639Koördinate: 25°26′18″S 31°58′35″O﻿ / ﻿25.43833°S 31.97639°O﻿ / -25.43833; 31.97639
2 Toerisme-aantreklikhede langs die Krokodil
Oorsprong en roeteWysig
Die Krokodilrivier ontspring in die Steenkampsberge noord van Dullstroom, Mpumalanga, en is 'n takrivier van die Komatirivier. Dit staan ook bekend as die Krokodilrivier (Oos) om verwarring te voorkom met die Krokodilrivier in die weste van die ou Transvaal.
Krokodilrivier vanuit Marlothpark gesien.
Die Krokodilrivier in Mpumalanga het 'n opvangsgebied van 10 446 km2. Stroomop is die gewilde forelhengelplekke rondom Dullstroom. Na die Kwenadam vloei die rivier deur Schoemanskloof, oor die Montrose-waterval na die Laeveldse landbougebied. Die stelselmatige afname in die volume van die rivier is waarskynlik a.g.v. wateronttrekking vir landboubesproeiing en natlei van vrugteboorde. Daarna vloei dit deur Nelspruit se nywerheidsgebied, dan langs die Krugerwildtuingrens en groot suikerrietplantasies, en naby Komatipoort vloei die rivier in die Komatirivier in.
Toerisme-aantreklikhede langs die KrokodilWysig
Krokodilrivier vanuit Ngwenya Lodge gesien
Krokodilrivier vanaf Malalane gesien
'n Nylkrokodil lê en bak in die son op die oewer van die Krokodilrivier naby Malalane
Die rivier vorm die volle suidelike grens van die Krugerwildtuin. Die oewer verskaf uitstekende wildkykgeleenthede, aangesien diere vrylik tussen die Krugerwildtuin en privaat reservate ten suide rondbeweeg.
Gewilde plekke sluit in:
Leopard Creek Gholfbaan, deur Gary Player ontwerp.
Malelaneruskamp in die Krugerwildtuin
Marlothpark (Landgoed en wildbewaringsgebied)
Ngwenya Lodge ('n tyddeeloord)
Krokodilbrugruskamp in die Krugerwildtuin
Elandsrivier, 'n sytak van die Krokodilrivier bekend vir sy baie watervalle, ontspring in die grasvlaktes op die plato van die Drakensberg naby Machadodorp.
Houtbosloop, monding digby N4, 'n kort entjie van die Montrosepas.
Kaaprivier monding digby N4 langs die Krugerwildtuin met sytakke:
Suidkaaprivier en Noordkaaprivier met sy sytak, die Queensrivier.
sytak: Napispruit (Krugerwildtuin)
Nelsrivier ontspring op die Drakensberg.
↑ Hengel in Dullstroom Geargiveer 2 April 2015 op Wayback Machine
↑ The Komati River Basin and Land Use Geargiveer 15 Maart 2014 op Wayback Machine
↑ Malelane Ruskamp
↑ Krokodilbrug Ruskamp
↑ 5,0 5,1 SA Places - Dullstroom
Riviere van Suid-Afrika (en)
Ontsluit van "https://af.wikipedia.org/w/index.php?title=Krokodilrivier_(Mpumalanga)&oldid=1929312"
Last edited on 15 Februarie 2019, at 13:38